cyanic-selkie/wikianc huggingface dataset:
ভূমি উন্নয়ন ব্যাংক
বিনিয়োগ
প্রত্যেক ভূমি উন্নয়ন ব্যাংক উৎপাদনমুখী খাতে বিনিয়োগ করতে পারে। উৎপাদনমুখী খাত বলতে সেটা হতে পারে কৃষি বা কৃষি সংশ্লিষ্ট বিষয়সমূহ, মৎস্য চাষ, গবাদি পশু-পাখি পালন, ভূমি উন্নয়ন ও ব্যবস্থাপনা, গৃহায়ন, শিল্প, বাণিজ্য কিংবা অন্য কোনো অর্থনৈতিক কর্মকাণ্ড। এর বিনিয়োগ উদ্দেশ্য হচ্ছে দেশকে খাদ্যে স্বয়ংসম্পূর্ণ করে তোলা ও আর্থ-সামাজিক অগ্রগতি। এটি নানা রকম ঋণ, কারিগরি ও অন্যান্য সাহায্য প্রদান করে। তবে পরীক্ষিত ও পুরোনো সদস্যগণ একই সঙ্গে দীর্ঘ মেয়াদি উচ্চ ঋণ সুবিধা লাভ করেন। নতুন ও দক্ষশীল সদস্যগণ স্বল্প মেয়াদি ক্ষুদ্র ঋণ, সাধারণ ঋণ ও উন্নয়নমূলক নানা পরামর্শ পান। ফলে তারাও একসময় পরীক্ষিত সদস্য হিসেবে বৃহৎ বিনিয়োগ সুবিধা পেয়ে থাকেন। এ প্রকারের ব্যাংক থেকে সুযোগ-সুবিধা অর্জনের বিপরীতে সদস্য বা গ্রাহকগণ নামকাওস্ত সার্ভিস চার্জ দিয়ে থাকেন। ঋণের মুনাফার হার কখনো অসহনীয় হয় না। এর বার্ষিক হার ১১% থেকে ১২% হতে পারে। এছাড়াও নিজের আর্থিক সঞ্জিবনি শক্তি বৃদ্ধি এবং সাধারণ মানুষের সেবায় এটি, নিজস্ব আইন অনুসারে, বহুবিধ কারবার পরিচালনা করতে পারে।
করমুক্ত
মোটা অঙ্কেকের কর না দিয়ে পৃথিবীতে বাংকিং কার্যক্রম চালনা যেন অসম্ভব ব্যাপার। কিন্তু পৃথিবীর অধিকাংশ দেশে স্বায়ত্তশাসিত ভূমি উন্নয়ন ব্যাংক কর অব্যাহতি পেয়ে থাকে। কোনো কোনো দেশে রাষ্ট্রায়ত্ত ও ব্যক্তিগত ভূমি উন্নয়ন ব্যাংকও কর অব্যাহতি পায়। প্রতিটি ভূমি উন্নয়ন ব্যাংকের সকল কার্যক্রম মানব কল্যাণ ও রাষ্ট্রীয় প্রগতির সঙ্গে জড়িত। তাই বিভিন্ন রাষ্ট্র একে এ সুবিধা প্রদান করছে। এর ফলে জনসাধারণ আমানতে বেশি মুনাফা এবং কম মুনাফায় ঋণ সুবিধা পাচ্ছেন।
পাল রাজবংশ (কামরূপ)
পাল রাজবংশ (Pala dynasty (Kamarupa)) আনুমানিক ৯৯০ খ্রিষ্টাব্দ থেকে ১১৩৮ খ্রিষ্টাব্দ পর্যন্ত কামরূপ রাজ্য রাজত্ব করেছিল। শালস্তম্ভ বংশের শেষ রাজা ত্যাগ সিংহের সন্তান-সন্ততি না থাকায় সেই বংশ লোপ পেয়েছিল। প্রজাগণ ব্রহ্মপাল স্থানীয় নামক একজন রাজকুমারকে রাজা মনোনীত করেছিল। বঙ্গীয় পাল রাজবংশের মত তাদেরও প্রথম রাজা নির্বাচিত করা হয়েছিল। বঙ্গীয়র পাল রাজবংশ বৌদ্ধ ধর্মী ছিল। অন্যদিকে, কামরূপ রাজ্য রাজত্ব করা পাল রাজবংশ হিন্দু ছিল। যদিও অনেক ঐতিহাসিকদের মতে, কামরূপের পাল বংশ আদতে বাংলারই পাল বংশের বিচ্ছিন্ন অংশ। ব্রহ্মপাল বজ্রযানী বৌদ্ধ ধর্ম ত্যাগ করে পুনরায় হিন্দু ধর্ম গ্রহণ করে সিংহাসনে বসেন।
রাজাগণ
বৃদ্ধকালে ব্রহ্মপাল সন্ন্যাস গ্রহণ করেন এবং পিতার ইচ্ছা অনুসারে পুত্র রত্নপাল কামরূপের রাজা হন। রত্নপালের পর এক নাতি ইন্দ্রপাল  এবং ক্রমে গোপাল, হর্ষপাল, ধর্মপাল রাজা হন। রাজা হয়ে ধর্মপাল রাজধানী প্রাগজ্যোতিষপুর থেকে কামরূপ নগরে নিয়ে যান। ধর্মপালের পর তার পুত্র জয়পাল রাজা হন।
পাল বংশর পতন
গৌড়ের রাজা রামপাল জয়পাল রাজার সময়ে কামরূপ রাজ্য আক্রমণ করেন। এর পরেই কামরূপ রাজ্যে পাল রাজবংশের পতন ঘটে।পাল সাম্রাজ্যের পতন ঘটলে সেন সাম্রাজ্যের উন্মেষ ঘটে।বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন।
এসিএম আইসিপিসি ঢাকা সাইট
এসিএম আন্তর্জাতিক কলেজিয়েট প্রোগ্রামিং প্রতিযোগিতা (এসিএম আইসিপিসি বা আইসিপিসি) হলো একাধিক ধাপবিশিষ্ট বার্ষিক প্রোগ্রামিং প্রতিযোগিতা যা সারা বিশ্বের বিশ্ববিদ্যালয়গুলোর মধ্যে অনুষ্ঠিত হয়। এশিয়াতে ১৩টি সাইটে এই প্রতিযোগিতার আঞ্চলিক পর্ব অনুষ্ঠিত হয় এবং ঢাকা সাইট তার মধ্যে অন্যতম। ঢাকা সাইটের প্রতি বছরের বিজয়ীরা ওয়ার্ল্ড ফাইনালে অংশগ্রহণ করে। অন্যান্য সাইটের মতো ঢাকা সাইটও আইবিএম আয়োজন করে থাকে এবং এসিএম এর পৃষ্ঠপোষকতায় পরিচালিত হয়।
ইতিহাস
নর্থ সাউথ বিশ্ববিদ্যালয় এর অধ্যাপক আবুল এল হকের উদ্যোগে ১৯৯৭ সালে প্রথমবারের মতো এসিএম আইসিপিসির ঢাকা সাইট গঠন করা হয়। .১১টি বিশ্ববিদ্যালয়ের ১৮টি দলের অংশগ্রহণে ১৯৯৭ সালের ১৮ নভেম্বর প্রথমবারের মতো ঢাকা সাইট প্রতিযোগিতা অনুষ্ঠিত হয়। বাংলাদেশ প্রকৌশল বিশ্ববিদ্যালয় এর BUET Bengal Tigers চ্যাম্পিয়ন হয়ে ১৯৯৮ সালের ২৮ ফেব্রুয়ারি যুক্তরাষ্ট্রের জর্জিয়ায় অনুষ্ঠিত ওয়ার্ল্ড ফাইনালে অংশগ্রহণ করে ২৪তম স্থান অধিকার করে। একই বছর নর্থ সাউথ বিশ্ববিদ্যালয় ঢাকা সাইটের আয়োজক হওয়ার কারণে ওয়াইল্ড কার্ডের মাধ্যমে ওয়ার্ল্ড ফাইনালে অংশগ্রহণ করে।
কনরাড গেসনার
কনরাড গেসনার (Konrad Gesner, Conrad Geßner, Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।
গাজীপুর জেলা, উত্তরপ্রদেশ
গাজীপুর জেলা উত্তর ভারতের উত্তর প্রদেশ রাজ্যের একটি জেলা। গাজীপুর শহর গাজীপুর জেলা সদরদপ্তর। জেলাটি বারাণসী বিভাগের অন্তর্গত। গাজীপুর অঞ্চলটি গোলাপের অন্যন্য সুগন্ধযুক্ত স্প্রে তৈরির জন্য গোলাপ জল নামে পরিচিত এবং ব্রিটিশ ভারতের গভর্নর জেনারেল লর্ড কর্নওয়ালিসের সমাধির জন্যও এটি বিখ্যাত, যিনি এখানে মারা গিয়েছিলেন। তার সমাধিটি শহরের পশ্চিমাংশে অবস্থিত এবং এটি ভারতের প্রত্নতাত্ত্বিক জরিপ দ্বারা সুরক্ষিত রয়েছে।
জনসংখ্যা
২০১১ সালের ভারতীয় জনগণনা অনুসারে ঘাজীপুর জেলার জনসংখ্যা ৩,৬২২,৭২৭ জন, যা লিথুয়ানিয়া বা মার্কিন যুক্তরাষ্ট্র ওকলাহোমা রাজ্যের জনসংখ্যার সমান। এ জনসংখ্যা জেলা ভারতে ৭৯তম জেলায় স্থান দিয়েছে (মোট ৬৪০টি জেলার মধ্যে)।মোট জনসংখ্যার মধ্যে পুরুষ ১,৮৬৬,৫৮৪ এবং মহিলা ১,৭৬৬,১৪৩ জন। জেলার আয়তন ৩,৩৭৮ বর্গকিলোমিটার এবং এটি উত্তর প্রদেশের জনসংখ্যার ১.৮২%। এর জনসংখ্যার ঘনত্ব প্রতি বর্গকিলোমিটারে ১,০৭২ জন (প্রতি বর্গমাইলে ২,৭৮০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ১৯.২৬%। ঘাজীপুরে প্রতি ১০০০ পুরুষের জন্য ৯৫১ জন মহিলা লিঙ্গ অনুপাত রয়েছে এবং সাক্ষরতার হার ৭৪.২৭%। পুরুষদের মধ্যে সাক্ষরতার হার ৮৫.৭৭%, এবং নারীদের মধ্যে সাক্ষরতার হার ৬২.২৯%। মোট জনসংখ্যার ৯২.৪৪% গ্রামীণ অঞ্চলে এবং ৭.৫৬% শহুরে অঞ্চলে বসবাস করে।
দীপ্তি ওমচারী ভাল্লা
দীপ্তি ওমচারী ভাল্লা, একজন ভারতীয় শিল্পী, যিনি নৃত্য ও গানে বহুমুখী প্রতিভার অধিকারী। তিনি এইসব দক্ষতা তার মা লীলা ওমচারী নিকট থেকে অর্জন করেছিলেন। তিনি একজন সুপরিচিত কর্ণাটক গায়ক ছিলেন। তিনি ভারতের কেরালার ধ্রুপদী নৃত্য মোহিনীয়ত্তমের একজন শীর্ষস্থানীয় প্রদর্শক ছিলেন। তিনি মোহিয়ত্তম কালামন্দলম কল্যাণিকুট্টি আম্মার কাছ থেকে মহিলা শাস্ত্রীয় একক নৃত্য শিখলেন। তিনি দিল্লি বিশ্ববিদ্যালয়ের সংগীত ও চারুকলা অনুষদে কার্ন্যাটিক সংগীতের অধ্যাপক। তিনি ২০০৭ সালে সংগীত নাটক আকাদেমি পুরস্কার পেয়েছিলেন।
অবিরত ও বোধগম্য মূল্যায়ন
অবিরত এবং বোধগম্য মূল্যায়ন (Continuous and Comprehensive Evaluation CCE) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি।
মূল্যায়নের নতুন পদ্ধতি
এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাদের যোগ্যতা প্রদর্শন করার সুবিধা পায়।
রূপরেখা
এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, গঠনীয় অভীক্ষা এবং সংখ্যাত্মক অভীক্ষা বা যোগাত্মক অভীক্ষা।
শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%।
তুর্কমেনিস্তানের ভূগোল
<!-- Turkmenistan is a landlocked country in Central Asia, bordering the Caspian Sea to the west, Iran and Afghanistan to the south, Uzbekistan to the north-east, and Kazakhstan to the north-west. It is the southernmost republic of the Commonwealth of Independent States (CIS), the loose federation created at the end of 1991 by most of the Post-Soviet states.
Its longest border is with the Caspian Sea (1786 km). The other borders are with Iran (to the south, 992 km), Afghanistan (to the south, 744 km), Uzbekistan (to the north and east, 1621 km) and Kazakhstan (to the north, 379 km). Turkmenistan is slightly larger than the US state of California in territory, occupying 488,100 km². By area, Turkmenistan ranks fourth among the former Soviet republics, after Russia, Kazakhstan, and Ukraine. The country's greatest extent from west to east is 1100 km, and its greatest north-to-south distance is 650 km.
Turkmenistan has a cold desert climate that is severely continental. Summers are long (from May through September), hot, and dry, while winters generally are mild and dry, although occasionally cold and damp in the north. Most precipitation falls between January and May; precipitation is slight throughout the country, with annual averages ranging from 300 mm in the Kopet Dag to 80 mm in the northwest. The capital, Ashgabat, close to the Iranian border in south-central Turkmenistan, averages 225 mm of rainfall annually. Average annual temperatures range from 17.1 °C in Ashgabat to 12.8 °C in Daşoguz, on the Uzbek border in north-central Turkmenistan. The almost constant winds are northerly, northeasterly, or westerly.--> তুর্কমেনিস্তান হ'ল মধ্য এশিয়া এর একটি স্থলবেষ্টিত দেশ যেটি পশ্চিমে কাস্পিয়ান সাগর, দক্ষিণে ইরান ও আফগানিস্তান, উত্তর-পূর্ব দিকে উজবেকিস্তান এবং উত্তর-পশ্চিমে কাজাখস্তান দ্বারা সীমাবদ্ধ। এটি স্বাধীন রাষ্ট্রের রাষ্ট্রমণ্ডল (সিআইএস) এর দক্ষিণতম প্রজাতন্ত্র এবং ১৯৯১ এর শেষদিকে সাবেক সোভিয়েত-পরবর্তী রাষ্ট্রসমূহ এর বেশিরভাগ দ্বারা আলগাভাবে গঠিত একটি ফেডারেশন।
জলবায়ু
তুর্কমেনিস্তানে শীতল মরু আবহাওয়া বর্তমান যা প্রবলভাবে মহাদেশীয়। গ্রীষ্মকাল দীর্ঘ (মে থেকে সেপ্টেম্বর পর্যন্ত), উষ্ম এবং শুষ্ক। শীতকালে উষ্ণতা সাধারণত মধ্যম এবং শুষ্ক থাকলেও উত্তরাংশ মাঝে মাঝে শীতল ও শুষ্ক হয়। বেশিরভাগ বৃষ্টিপাত জানুয়ারি থেকে মে মাসের মধ্যে হয়। সারা দেশে বৃষ্টিপাতের পরিমাণ সামান্যই। বার্ষিক গড় বৃষ্টিপাত কোপেট ড্যাগ -এ থেকে শুরু করে উত্তর-পশ্চিমে  পর্যন্ত হয়। দক্ষিণ-মধ্য তুর্কমেনিস্তানের ইরান সীমান্তের নিকটবর্তী রাজধানী আশগাবাত -এ বার্ষিক গড় বৃষ্টিপাত । বার্ষিক গড় তাপমাত্রা আশগাবাতে  থেকে শুরু করে উত্তর-মধ্য তুর্কমেনিস্তানের উজবেক সীমান্তে  পর্যন্ত হয়। প্রায় একটানা বাতাস প্রবাহ উত্তর, উত্তর-পূর্ব বা পশ্চিমের দিক থেকে হয়ে থাকে।
জলীয় পরিবেশ
তুর্কমেনিস্তানের প্রায় ৮০% ভূখণ্ডে উপরিভাগের জল প্রবাহের অবিচ্ছিন্ন উৎসের অভাব রয়েছে। এখানের প্রধান নদীগুলি কেবলমাত্র দক্ষিণ এবং পূর্ব সীমান্ত বরাবর অবস্থিত। কোপেটড্যাগের উত্তরের ঢালু ভূমিতে কয়েকটি ছোট ছোট নদীকে পুরোপুরি সেচের জন্য চালিত করা হয়েছে। দেশের সর্বাধিক গুরুত্বপূর্ণ নদী হ'ল আমু দরিয়া এবং তার দীর্ঘতম উপনদী সহ মোট দৈর্ঘ্য ২,৫৪০ কিমি হওয়ায় এটিই মধ্য এশিয়ার দীর্ঘতম নদী হিসাবে পরিগণিত হয়। আমু দরিয়া উত্তর-পূর্ব তুর্কমেনিস্তান জুড়ে প্রবাহিত হওয়ার পরে পূর্বদিকে প্রবাহিত হয়ে উজবেকিস্তান এবং তাজিকিস্তান এর দক্ষিণ সীমানা তৈরি করেছে। আমু দারিয়ার বাঁধ দেওয়া ও সেচের ব্যবহারের কারণে আরাল সাগর -এ তার মারাত্মক পরিবেশগত প্রভাব পড়েছে (পরিবেশগত সমস্যাগুলি দেখুন)। নদীটির বার্ষিক গড় প্রবাহ সেকেন্ডে ১,৯৪০ ঘনমিটার। অন্যান্য প্রধান নদী হ'ল তেজেন (১,১২৪ কিমি); মুরঘাব (৮৫২ কিমি); এবং আতরেক (৬৬০ কিমি)।
মল্লিকার্জুন মন্দির
জ্যোতির্লিঙ্গ
শিব মহাপুরাণ অনুসারে, একবার সৃষ্টিকর্তা ব্রহ্মা ও রক্ষাকর্তা বিষ্ণুর মধ্যে তাঁদের মধ্যে জগতে কে শ্রেষ্ঠ তা নিয়ে তর্ক বেধেছিল। তাঁদের পরীক্ষা করার জন্য শিব ত্রিভুবনকে একটি অনন্ত আলোর লিঙ্গ বা জ্যোতির্লিঙ্গ দ্বারা বিভক্ত করেছিলেন। বিষ্ণু ও ব্রহ্মা দুই দিকে সেই লিঙ্গের উৎস খুঁজতে বের হন। ব্রহ্মা মিথ্যা বলেন যে তিনি জ্যোতির্লিঙ্গের অন্ত খুঁজে পেয়েছেন। কিন্তু বিষ্ণু পরাজয় স্বীকার করে নেন। শিব দ্বিতীয় জ্যোতির্লিঙ্গ রূপে আবির্ভূত হয়ে ব্রহ্মাকে শাপ দেন যে কোনো অনুষ্ঠানে তাঁর স্থান থাকবে না। অন্যদিকে তিনি বিষ্ণুকে আশীর্বাদ করেন যে বিষ্ণু প্রলয়কাল অবধি পূজিত হবেন। জ্যোতির্লিঙ্গ হল সর্বোচ্চ অখণ্ড সত্য, যাতে শিব আংশিকভাবে আবির্ভূত হন। জ্যোতির্লিঙ্গ মন্দিরগুলি সেইখানেই গড়ে উঠেছে যেখানে শিব আলোর অগ্নিময় লিঙ্গরূপে আবির্ভূত হয়েছিলেন। প্রথমদিকে মনে করা হত জ্যোতির্লিঙ্গের সংখ্যা ৬৪। এর মধ্যে ১২টিকে পবিত্রতম বলে গণ্য করা হয়। প্রত্যেকটি জ্যোতির্লিঙ্গের পৃথক পৃথক নাম আছে। এগুলিকে শিবের বিভিন্ন রূপভেদ মনে করা হয়।  প্রত্যেক মন্দিরেই শিবলিঙ্গ শিবের অনন্ত প্রকৃতির প্রতীক আদি ও অন্তহীন স্তম্ভের প্রতিনিধিত্ব করে।  বারোটি জ্যোতির্লিঙ্গ হল গুজরাতের সোমনাথ ও দ্বারকার নাগেশ্বর মন্দির, অন্ধ্রপ্রদেশের শ্রীশৈলমের মল্লিকার্জুন, মধ্যপ্রদেশের মহাকালেশ্বর (উজ্জয়িনী) ও ওঙ্কারেশ্বর, হিমালয়ে কেদারনাথ, মহারাষ্ট্রে ভীমশঙ্কর মন্দির, ঘৃষ্মেশ্বর ও ত্র্যম্বকেশ্বর মন্দির, উত্তরপ্রদেশের বারাণসীতে কাশী বিশ্বনাথ মন্দির, ঝাড়খণ্ডে বৈদ্যনাথ মন্দির এবং তামিলনাড়ুর রামেশ্বরমে রামনাথস্বামী মন্দির।
পৌরাণিক উপাখ্যান
শিব ও পার্বতী তাঁদের দুই ছেলে গণেশ ও কার্তিকের জন্য উপযুক্ত পাত্রী খুঁজছিলেন। কার্তিক সেই সময় তর্ক জুড়েছিলেন কে আগে বিয়ে করবেন সেই নিয়ে। শিব বলেন, যে আগে বিশ্ব প্রদক্ষিণ করে আসতে পারবে তারই আগে বিয়ে হবে। কার্তিক তাঁর বাহনে চেপে বিশ্ব প্রদক্ষিণে বেরিয়ে পড়েন। গণেশ শিব ও পার্বতীকেই সাত বার প্রদক্ষিণ করেন। কারণ, শাস্ত্রমতে নিজের পিতামাতাকে প্রদক্ষিণ করলে ভূপ্রদক্ষিণ করা হয়। শিব বুদ্ধি, সিদ্ধি ও ঋদ্ধির সঙ্গে গণেশের বিয়ে দেন। কার্তিক ফিরে এসব দেখে রেগে গিয়ে ক্রৌঞ্চ পর্বতে কুমারব্রহ্মচারী নামে বাস করতে চলে যান। শিব কার্তিককে শান্ত করতে আসেন। তা দেখে তিনি অন্যত্র চলে যেতে চেয়েছিলেন। কিন্তু দেবতাদের অনুরোধে তিনি কাছাকাছিই থেকে যান। শিব ও পার্বতী যেখানে ছিলেন সেই জায়গাটি শ্রীশৈলম নামে পরিচিত হয়। শিব অমাবস্যায় ও পার্বতী পূর্ণিমায় কার্তিককে দেখতে আসতেন। মন্দিরটি পূর্বমুখী। কেন্দ্রীয় মণ্ডপে অনেকগুলি স্তম্ভ এবং নন্দীকেশ্বরের একটি বিরাট মূর্তি আছে। শিবরাত্রি এই মন্দিরের প্রধান উৎসব। অতপর কিছুকাল পরে দেবী পার্বতী নিজের পুত্র গণেশ কে বলেন কার্তিক তাকে ত্যাগ করার জন্য তিনি খুব কষ্টে আছেন আড়ালে থেকে সব কথা শুনে কার্তিক তার মায়ের কাছে ফিরে যান। এবং কৈলাসে ফিরে যান ও দেবী ষষ্ঠী কে বিবাহ করেন।
শক্তিপীঠ
শ্রীশৈলমের মল্লিকার্জুন মন্দির ১৮টি মহাশক্তিপীঠের একটি। পুরাণে দক্ষযজ্ঞে সতীর দেহত্যাগের গল্প পাওয়া যায়। কথিত আছে মল্লিকার্জুনে সতীর উপরোষ্ঠ পড়েছিল।
আন্দরা লা ভেয়য়া
পর্যটন অঞ্চলটির সবচেয়ে গুরুত্বপূর্ণ শিল্প হলেও কর স্বর্গ হওয়ায় এটি বৈদেশিক মুদ্রাও অর্জন করে। আসবাবপত্র এবং ব্র্যান্ডি এখানকার স্থানীয় পণ্যগুলোর মধ্যে উল্লেখযোগ্য। ১০২৩ মিটার (৩৩৫৬ ফুট) উচুঁতে অবস্থিত হওয়ায় এটি ইউরোপের সবচেয়ে উচুঁতে অবস্থিত রাজধানী এবং একটি জনপ্রিয় একটি স্কি রিসোর্ট।
নাম
আন্দরা লা ভেয়য়া নামটির অর্থ আন্দরা শহর, যা এটিকে অ্যান্ডোরা থেকে আলাদা করেছে। কাতালান ভাষায় “Vella” (ভেয়য়া) শব্দটি লাতিন শব্দ “vetula” (ভেতুলা) থেকে এসেছে (ফরাসি শব্দ “vieille” (ভিয়েই) এর মতো), যার অর্থ “পুরানো”, তবে “আন্দরা লা ভেয়য়া” নামের ক্ষেত্রে ব্যবহৃত “Vella” (ভেয়য়া) শব্দটি লাতিন শব্দ “villa” থেকে এসেছে, যার অর্থ “শহর”।
ইতিহাস
আন্দরা লা ভেয়য়ায় যিশু খ্রিষ্টের জন্মের আগেই জনবসতি স্থাপন হয়, বিশেষ করে নব্যপ্রস্তরযুগের শেষের দিকে আন্দসিন জনগোষ্ঠী সেখানে বসতি স্থাপন করে। ৮ম শতকে, শার্লমাইন অঞ্চলটিকে “মারকা হিসপানিয়া” বলে অভিহিত ইবেরীয় উপদ্বীপে মুরদের থেকে সুরক্ষিত সামরিক নিরপেক্ষ অঞ্চলগুলোর একটিতে পরিণত করে সুরক্ষা প্রদান করেন।
১২৭৮ সালে চার্চের অধীনে থাকা সহ-রাজপুত্র ফ্রান্সের সাথে রাজ্য যুক্ত করতে রাজি হওয়ার পর থেকে আন্দরা লা ভেয়য়া অ্যান্ডোরার প্রধান শহরে পরিণত হয়। অঞ্চলটির ওল্ড টাউনে (বারি অ্যান্তিক) এ সময়ে তৈরি রাস্তা ও স্থাপনা যায়। এ অঞ্চলের সবচেয়ে গুরুত্বপূর্ণ স্থাপনা ষোড়শ শতকে নির্মিত, কাসা দে লা ভায়ই, যা ১৭০২ সাল থেকে দেশটির সংসদ ভবন হিসেবে ব্যবহৃত হচ্ছে। সে সময়ে আন্দরা লা ভেয়য়া একটি ব্যাপকভাবে বিচ্ছিন্ন সামন্ততান্ত্রিক রাষ্ট্রের (অ্যান্ডোরার) রাজধানী হিসেবে ছিল, যা সহ-সার্বভৌমত্বের নীতির মাধ্যমে নিজের স্বাধীনতা বজায় রেখেছিল।
১৯৯৩ সালে, দেশটির প্রথম সংবিধান এই সংসদীয় গণতন্ত্রকে আনুষ্ঠানিক রূপ প্রদান করে। এ সময়ে আন্দরা লা ভেয়ায় দেশটির আইনসভা, বিচারসভা এবং নির্বাহী পরিষদের শাখা স্থাপন করা হয়।
এ সময়ে আন্দরা একটি “কর স্বর্গে” পরিণত হয়, ফলস্বরূপ আন্দরা লা ভেয়য়ায় বিভিন্ন ব্যাংকিং কার্যালয় প্রতিষ্ঠা হয়। শহরটিতে স্কি করার ব্যবস্থাপনা নির্মাণ করা হয় ও ২০১০ সালে অনুষ্ঠিত ২১ তম শীতকালীন অলিম্পিক গেমসের আয়োজনের জন্য অ্যান্ডোরা এই শহরটি নির্বাচন করে, তবে আন্তর্জাতিক অলিম্পিক কমিটি আইওসি কমিশনের একটি মূল্যায়ন রিপোর্টের ভিত্তিতে শহরটিকে একটি আয়োজক শহর হিসেবে নির্বাচন করেনি। শহরটিতে ১৯৯১ ও ২০০৫ সালের গেমস অব দ্য এসমোল স্টেটস অব ইউরোপ আয়োজিত হয়।
ভূগোল
আন্দরা লা ভেয়য়া 42.5°N, 1.5°W স্থানাঙ্কে অ্যান্ডোরার দক্ষিণ-পূর্ব দিকে ভালিরা দে নোর্ড (উত্তর ভালিরা) ও ভালিরা দে লোরিয়্যান্ট নামক দুটো পাহাড়ি নদী মিলিত হয়ে গ্রান ভালিয়ায় পরিণত হওয়ার স্থানে অবস্থিত। শহরটি সমুদ্রপৃষ্ঠ থেকে ১০২৩ মিটার (৩৩৫৬ ফুট) উচ্চতায় অবস্থিত এবং এসকালডেস-এনগর্ডানির নাগরিক অঞ্চল সংলগ্ন।
জলবায়ু
আন্দরা লা ভেয়য়ার জলবায়ু সামুদ্রিক। গ্রীষ্মকালে দিনে গরম এবং রাতে ঠান্ডা ও শীতকালে কম বা বেশি মাত্রার ঠান্ডা আবহাওয়া বিরাজ করে বা তুষারপাত হয়। বার্ষিক তুষারপাতের পরিমাণ ৮১২,৩ মিলিমিটার (৩২ ইঞ্চি)। উচ্চতার কারণে (১০৭৫ মিটার) শহরটির তাপমাত্রা নিচু অঞ্চলের চেয়ে কম থাকে।
উপবিভাগ
আন্দরা লা ভেয়য়া প্যারিশটি তিনটি গ্রামে বিভক্ত: আন্দরা লা ভেয়য়া গ্রাম, সান্তা কোলোনা ও লা মার্জিনেদা।
উল্লেখযোগ্য স্থানসমূহ
শহরটির ওল্ড টাউনে পুরানো পাথরের তৈরি রাস্তা এবং ঘোড়ার ব্যবহার দেখা যায়। কেন্দ্রীয় এসগ্লেসিয়া দে সান এসতেভে (সেন্ট স্টিভেন) চার্চের আশেপাশের অঞ্চলকে বিভিন্ন বইতে শহরটির মনোরম অংশ হিসেবে উল্লেখ করা হয়েছে। শহরটি একাদশ শতকে নির্মাণ করা হয় ও এর স্থাপত্য রোমান শহরগুলোর সাথে সাদৃশ্যপূর্ণ। যেমণটা আগেও উল্লেখ করা হয়েছে শহরটিতে দেশটির ঐতিহাসিক সংসদ ভবন রয়েছে। সান্তা কোলোমা দা’ন্দোরা নামক চার্চটিকে এ শহরের সবচেয়ে প্রাচীন স্থাপনা হিসেবে বিবেচনা করা হয়।
জনমিতি
শহরটির জনসংখ্যার মাত্র এক তৃতীয়াংশ (৩৩%) আন্দোরার স্থানীয় জনগোষ্ঠী, স্পেনীয়দের সংখ্যা সবচেয়ে বেশি (৪৩%) এবং উল্লেখযোগ্য সংখ্যালঘু জনগোষ্ঠীর মধ্যে রয়েছে পর্তুগিজ (১১%), ফরাসি (৭%)। বসবাসকারীদের অধিকাংশ রোমান ক্যাথলিক চার্চের অনুসারী। শহরটিতে বসবাসকারীদের গড় আয়ু ৮০ বছর এর বেশি।
সংস্কৃতি
শহরটি দেশটির সাংস্কৃতিক রাজধানী এবং এখানে অবস্থিত সরকারী প্রদর্শনী হল শহরটির প্রধান থিয়েটার ও জাদুঘর হিসেবে পরিচালিত হয়। সংসদ ভবনের বাইরের চত্বরটিতে বিভিন্ন ইভেন্ট আয়োজিত হয়। শহরটিতে প্রতি বছর একটি সঙ্গীত উৎসব আয়োজিত হয়।
ভাষা
শহরের আনুষ্ঠানিক ভাষা কাতালান, তবে স্পেনীয়, ফরাশি এবং পর্তুগিজ ভাষাও ব্যবহৃত হয়।
যোগাযোগ ব্যবস্থা
আন্দরা লা ভেয়য়ায় সরাসরি আকাশ যানের ব্যবস্থা আছে। শহরের কেন্দ্রে অবস্থিত আন্দরা লা ভেয়য়া হেলিপোর্ট থেকে বাণিজ্যিক হেলিকপ্টার সেবা প্রদান করা হয়। শহরটির ২৪ কিলোমিটার বা ১৫ মাইল দক্ষিণে আন্দরা লা সেউ দু’রজে বিমানবন্দর অবস্থিত। প্রকৃতপক্ষে বিমানবন্দরটি স্পেনে অবস্থিত ২০১৫ সাল থেকে এটি একটি আন্তঃদেশীয় বিমানবন্দর হিসেবে ব্যবহৃত হচ্ছে। দেশটির নিকটে অবস্থিত স্পেন ও ফ্রান্সের বিমানবন্দরগুলো দেশটির জন্য আন্তর্জাতিক বিমান সেবা প্রদান করে। দেশটির সবচেয়ে নিকটে অবস্থিত বিমানবন্দরগুলোর মধ্যে রয়েছে: পেরকিনিও বিমানবন্দর (১৫৬ কিলোমিটার দূরে) ও লেইডা বিমানবন্দর (১৬০ কিলোমিটার দূরে)। দেশটির নিকটে অবস্থিত সবচেয়ে বড় বিমানবন্দরগুলোর মধ্যে রয়েছে: তুলৌজে (তোলোজা), জিরোনা ও বার্সেলোনা বিমানবন্দর।
আন্দরা লা ভেয়য়ায় কোনো রেল স্টেশন না থাকলেও, বাস শাটল পরিষেবার মাধ্যমে শহরটি ফ্রান্সের লুসপিতালে ফে লন্দোয়া ও স্পেনের লেইডা রেল স্টেশনের সাথে যোগাযোগ রক্ষা করতে পারে। বার্সেলোনা, জিরোনা ও রেউস বিমানবন্দর থেকে আন্দরা লা ভেয়য়ায় বাস শাটল যাতায়াত করে।
শিক্ষা
আন্দরা লা ভেয়য়ার লা মার্জিনেদায় ইন্টিতুতো এসপানিওল দে আন্দরা নামক একটি স্পেনীয় আন্তর্জাতিক মাধ্যমিক বিদ্যালয় রয়েছে। শহরটিতে এছাড়াও স্পেনীয় প্রাথমিক বিদ্যালয়, এসকুয়েলা এসপানিয়া দে আন্দরা লা ভেয়য়া রয়েছে।
টুইন টাউন - সিস্টার সিটি
আন্দরা লা ভেয়য়ার নিম্নোক্ত শহরগুলোর সাথে “টুইন টাউন” জোটে আসে:
ইউনিয়ন অব আইবেরো-আমেরিকান কেপিটাল সিটিজ
১৯৮২ সালের অক্টোবর মাসের ১২ তারিখে ইউনিয়ন অব আইবেরো-আমেরিকান কেপিটাল সিটিজ এর সদস্য হয়ে আন্দরা লা ভেয়য়া নিম্নোক্ত শহরগুলোর সাথে ভ্রাতৃত্ববোধের একটি সম্পর্ক স্থাপন করে :
ফটিকছড়ি
ফটিকছড়ি বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি ফটিকছড়ি উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি ফটিকছড়ি উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫৬.৮ কি.মি. দূরত্বে ফটিকছড়ি শহর অবস্থিত । ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে শুরু হয়ে ফটিকছড়ি শহরের উপর দিয়ে খাগড়াছড়ি গিয়ে পৌঁছেছে।
জনসংখ্যা
ফটিকছড়ি শহরের মোট জনসংখ্যা ১০০,০০০ জন যার মধ্যে ৪৫,০০০ জন পুরুষ এবং ৫৫,০০০ জন নারী। এ শহরের পুরুষ এবং নারী অনুপাত ১০০। শহরে মোট হোল্ডিং রয়েছে ৭২৫২ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২০.৩ মিটার।
প্রশাসন
২০১১ সালে ফটিকছড়ি উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফটিকছড়ি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এ বিভক্ত । পূর্বে শহরটির আয়তন ছিল ২২.০৩ বর্গ কি.মি. যা পৌর এলাকায় অন্তর্ভুক্ত হয়ে শহরের আয়তন ২৫.০২ বর্গ কি.মি. হয়েছে। ফটিকছড়ি শহর এলাকাটি ফটিকছড়ি পৌরসভা দ্বারা পরিচালিত হয়।
মাদারীপুর আহমদিয়া কামিল মাদ্রাসা
মাদারীপুর আহমদিয়া কামিল স্নাতকোত্তর মাদ্রাসা ঢাকা বিভাগের মাদারীপুর জেলার সদর উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৪৯ সালে পখীরা দরবার শরীফের পীর মাওলানা নুর মোহাম্মদ কর্তৃক প্রতিষ্ঠিত হয়। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে পরিচালিত হয় আর ফাজিল ও কামিল স্তর ইসলামি আরবি বিশ্ববিদ্যালয় কর্তৃক পরিচালিত হয়। মাদ্রাসার বর্তমান অধ্যক্ষের নাম মোহাম্মাদ আমিনুল ইসলাম। এই মাদ্রাসার সভাপতির দায়িত্ব পালন করেন পখীরা দরবার শরীফের পীর। মাদ্রাসার বর্তমানে ৪১ জন শিক্ষক-কর্মচারী ও ৯০০ জন শিক্ষার্থী রয়েছে। মাদ্রাসার পুরো ক্যাম্পাস ১ একর ২২ শতাংশ জমির উপরে অবস্থিত।
ইতিহাস
মাদ্রাসার প্রতিষ্ঠাতা মাওলানা নুর মোহাম্মদ ছারছিনা দরবারের পীর আল্লামা নেছারুদ্দিনের খেলাফত প্রাপ্ত পীর ছিলেন। তিনি তার হাতে বাইয়াত গ্রহণ করে নিজ এলাকায় ইসলামি শিক্ষা বিনির্মাণের প্রচেষ্টা চালান, তিনি পখীরা দরবার শরীফ প্রতিষ্ঠা করেন এবং আড়িয়াল খাঁ নদীর তীরে মহিষের চর গ্রামে মাদ্রাসাটি প্রতিষ্ঠা করেন। মাদ্রাসাটি প্রতিষ্ঠার পরে ১৯৮৪ সালে নদী ভাঙ্গনের কারণে অড়িয়াল খাঁ নদীর গর্ভে বিলীন হয়ে যায়। এরপরে প্রতিস্থাতার একজন মুরিদ বর্তমানের কুকরাইল গ্রামে ১ একর ২২ শতাংশ জমি দান করেন, এবং এই জমির উপরে মাদ্রাসাটি পুনঃস্থাপিত হয়। বর্তমানে মাদ্রাসাটি মাদারীপুর সদর উপজেলার শহীদ আব্দুস সাত্তার সড়কের কুকরাইল গ্রামে অবস্থিত।
২০২২ সালে শাহ সুফি নুর মোহাম্মদ (রহ.) ভবনের চারতলা বিশিষ্ট নতুন ভবনের উদ্বোধন করা হয়, উদ্বোধন করেন এমপি শাজাহান খান।
শিক্ষা কার্যক্রম
মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। এছাড়াও এই মাদ্রাসার বহু শিক্ষার্থীরা উচ্চ শিক্ষার জন্য বাংলাদেশের বিভিন্ন বিশ্ববিদ্যালয়ে ভর্তির সুযোগ পেয়ে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে।
মাদ্রাসাটি ২০০৬ সালে সংশোধনী আইন অনুসারে কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধীনে পুনরায় অধিভুক্তি লাভ করে।
ডরোথি ম্যাকগুইয়ার
ডরোথি হ্যাকেট ম্যাকগুইয়ার (ইংরেজি: Dorothy Hackett McGuire; ১৪ই জুন ১৯১৬ - ১৩ই সেপ্টেম্বর ২০০১) ছিলেন একজন মার্কিন অভিনেত্রী। তিনি জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।
জন্ম ও শিক্ষাজীবন
ম্যাকগুইয়ার ১৯১৬ সালের ১৪ই জুন নেব্রাস্কা অঙ্গরাজ্যের ওহামা শহরে জন্মগ্রহণ করেন। তিনি তার পিতা টমাস জনসন ম্যাকগুইয়ার ও মাতা ইসাবেল ফ্লাহার্টি ম্যাকগুইয়ারের একমাত্র সন্তান। তিনি ওহামা কমিউনিটি প্লেহাউজে তার মঞ্চ কর্মজীবন শুরু করেন।
পিতার মৃত্যুর পর ম্যাকগুইয়ার ইন্ডিয়ানার ইন্ডিয়ানাপোলিসের কনভেন্ট স্কুলে পড়াশুনা করেন। তিনি পরবর্তীতে ম্যাসাচুসেট্‌সের চেস্টনাট হিলের পাইন ম্যানর জুনিয়র কলেজে ভর্তি হন। সেখানে তিনি নাট্য দলের সভাপতি ছিলেন। ১৯ বছর বয়সে তিনি পাইন ম্যানর থেকে পাস করেন।
চলচ্চিত্র কর্মজীবন
প্রযোজক ডেভিড ও. সেলৎসনিক তার মঞ্চে অভিনয়ের দক্ষতা দেখে তাকে হলিউডে নিয়ে আসেন। ম্যাকগুইয়ারের প্রথম চলচ্চিত্র ছিল ক্লদিয়া। এটি তার নিজের অভিনীত ব্রডওয়ে মঞ্চে করা একটি সফল মঞ্চনাটকের চলচ্চিত্রায়ন। এতে তিনি অল্পবয়সী বিয়ের কনে চরিত্রে অভিনয় করেন। তার অভিনয় দর্শক ও সমালোচকদের দৃষ্টিতে সমাদৃত হয় এবং এই সফলতার কারণে চলচ্চিত্রটির একটি অনুবর্তী পর্ব ক্লদিয়া অ্যান্ড ডেভিড নির্মাণে অনুঘটক হিসেবে কাজ করে। তার অভিনয় দেখে সেলৎসনিক তাকে "স্বভাবগত অভিনেত্রী" বলে উল্লেখ করেন, অন্যদিকে প্রযোজক উইলিয়াম পার্লবার্গ তাকে "বিগত কয়েক বছরে দেখা সেরা অভিনেত্রী" বলে অভিহিত করেন।
ম্যাকগুইয়ার ১৯৪৭ সালে গ্রেগরি পেকের বিপরীতে জেন্টলম্যান্‌স অ্যাগ্রিমেন্ট চলচ্চিত্রে অভিনয়ের করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।
ব্যক্তিজীবন ও মৃত্যু
ম্যাকগুইয়ার লাইফ ম্যাগাজিনের আলোকচিত্রী জন সোপকে (১৯০৮-১৯৭৯) বিয়ে করেন। তাদের এক পুত্র মার্ক সোপ একজন আলোকচিত্রী এবং এক কন্যা টপো সোপ (জন্ম: ১৯৪৮) একজন অভিনেত্রী।
ম্যাকগুইয়ার হৃদরোগে আক্রান্ত হয়ে ২০০১ সালের ১৩ সেপ্টেম্বর মৃত্যুবরণ করেন। মৃত্যুকালে তার বয়স হয়েছিল ৮৫ বছর।
খন্দকার মাহমুদুল হাসান
খন্দকার মাহমুদুল হাসান (২৫ আগস্ট ১৯৫৯ - ২৮ জানুয়ারি ২০২১) বাংলাদেশের একজন শিশুসাহিত্যিক, গবেষক ও একজন বহুমাত্রিক লেখক ছিলেন। শিশুসাহিত্য, ভ্রমণ, প্রবন্ধ, গবেষণাসহ শিল্প-সাহিত্যের নানা অঙ্গনে তার পদচারণ ছিল এবং তার শিশুসাহিত্যের মধ্যে হাসির গল্প, রহস্য উপন্যাস, ইতিহাস, বিজ্ঞান প্রভৃতি রয়েছে।
জন্ম ও শৈশব
১৯৫৯ খ্রিষ্টাব্দের আগস্ট মাসের ২৫ তারিখে রংপুর শহরে জন্মগ্রহণ করেন খন্দকার মাহমুদুল হাসান। তার পৈত্রিক নিবাস পাবনা জেলায়। তার বাবার নাম খন্দকার আজমল হক, মায়ের নাম রওশন আরা বেগম। খন্দকার মাহমুদুল হাসান কুষ্টিয়া জিলা স্কুল, কুষ্টিয়া সরকারি কলেজ ও বাংলাদেশ কৃষি বিশ্ববিদ্যালয় থেকে প্রাতিষ্ঠানিক শিক্ষালাভ করেন।
কর্মজীবন
খন্দকার মাহমুদুল হাসান একজন সার্বক্ষণিক লেখক। সরকারি প্রতিষ্ঠানে নির্বাহী হিসেবে দায়িত্ব পালন করেছেন। বাংলাদেশ ও পশ্চিমবঙ্গ অর্থাৎ দুই বাংলার বিরাট এলাকায় সরেজমিনে ঘুরে তিনি ইতিহাস ও পুরাকীর্তি বিষয়ক গবেষণাকাজ পরিচালনা করেছেন। এর বাইরে সাহিত্য, শিশুসাহিত্য, সাময়িকপত্র ও চলচ্চিত্র নিয়ে গবেষণা করেছেন তিনি। বাংলাদেশ এশিয়াটিক সোসাইটি প্রকাশিত বাংলাদেশের জাতীয় জ্ঞানকোষ বাংলাপিডিয়া এবং বাংলাদেশ শিশু একাডেমি প্রকাশিত শিশু বিশ্বকোষ রচনায় তিনি অংশগ্রহণ করেছেন।
প্রকাশিত গ্রন্থ
প্রকাশিত গ্রন্থঃ ইতিহাস, বিজ্ঞান, পুরাকীর্তি, চলচ্চিত্র, গল্প, উপন্যাস, গোয়েন্দা কাহিনি প্রভৃতি মিলিয়ে শতাধিক বই লিখেছেন। ছোটদের জন্য লিখেছেন ৯০টি বই, যার মধ্যে আছে মুক্তিযুদ্ধের গল্প, ভয়ের গল্প, হাসির গল্প, জীবনবোধসম্পন্ন গল্প, রূপকথার গল্প, গোয়েন্দাকাহিনি, রহস্যোপন্যাস, বৈজ্ঞানিক কল্পকাহিনী, চোরের গল্প, পুলিশ কাহিনি প্রভৃতি, লিখেছেন ইতিহাস বিষয়ক ২৬ টি বই, ২২টি কিশোর উপন্যাস ও ৩১ টি টি গল্পের বই। ঢাকার পার্ল পাবলিকেশন্স থেকে প্রকাশিত দুই খণ্ডের 'বাংলাদেশের পুরাকীর্তি কোষ', দিব্যপ্রকাশ থেকে দুই খণ্ডে প্রকাশিত 'প্রথম বাংলাদেশ কোষ','বাংলাদেশের স্বাধীনতার নেপথ্য -কাহিনি', ঐতিহ্য থেকে প্রকাশিত 'ঢাকা অভিধান','চলচ্চিত্র', বাংলাদেশ শিশু একাডেমি থেকে প্রকাশিত 'প্রাচীন বাংলার আশ্চর্য কীর্তি', কথাপ্রকাশ থেকে প্রকাশিত 'মুক্তিযুদ্ধের চলচ্চিত্র', 'হিব্রু থেকে ইহুদি', ' বাংলাসাহিত্যে মুসলিম অবদান', 'যেমন করে মানুষ এলো', 'সেরা কিশোর গল্প','কাঠমান্ডুর মূর্তি রহস্য', 'ইতিহাসের সেরা গল্প' প্রভৃতি তার লেখা উল্লেখযোগ্য গ্রন্থ।
পুরস্কার ও সম্মাননা
খন্দকার মাহমুদুল হাসান দু'বার বাংলাদেশ শিশু একাডেমী প্রদত্ত অগ্রণী ব্যাংক শিশুসাহিত্য পুরস্কার পেয়েছেন। তিনি এম নুরুল কাদের শিশুসাহিত্য পুরস্কার পান দু'বার। প্রথমবার ২০১৪ সালে ভারত থেকে পেয়েছেন যতীন্দ্রমোহন রায় স্মৃতি পুরস্কার (টুকলু পুরস্কার)।
মৃত্যু
২৮ জানুয়ারি ২০২১ সালে ঢাকার গ্রিনলাইফ হাসপাতালে চিকিৎসাধীন অবস্থায় তিনি মৃত্যুবরণ করেন।
কিং জেমস সংস্করণ
থাম্ব|313x313পিক্সেল| ১৬১১ সালে প্রকাশিত প্রথম সংস্করণের ফ্রন্টিসপিস কিং জেমস বাইবেল (কেজেবি) কিং জেমস সংস্করণ (কেজেভি), কিং জেমস বাইবেল (কেজেবি), এবং অনুমোদিত সংস্করণ (এভি)) হল বাইবেলের একটি ইংরেজি অনুবাদ। এটি অ্যাংলিকান গির্জার জন্য ইংল্যান্ডের রাজা জেমস প্রথম দ্বারা বরাত দেওয়া হয়েছিল। তাই নাম কিং জেমস বাইবেল, কারণ কিং জেমস হল কিং জেমসের ইংরেজি ভাষার রূপ। এটি ১৬১১ সালে প্রথম প্রকাশিত হওয়ার পর থেকে এটি বাইবেলের সবচেয়ে প্রভাবশালী ইংরেজি-ভাষায় অনুবাদ। পরবর্তী সময়ে সাতটি সংস্করণ প্রকাশিত হয়; ১৭৬৯ সালে তৈরি একটি আজ পর্যন্ত প্রায় একচেটিয়াভাবে ব্যবহৃত হয়।
উৎপত্তি
কেজেবি প্রতিবাদী শিক্ষার প্রতিক্রিয়া হিসাবে উদ্ভূত হয়েছিল যে বাইবেল নিজেই খ্রিস্টান শিক্ষার ভিত্তি নয় (" সোলা স্ক্রিপ্টুরা "), গির্জার নেতাদের দ্বারা ব্যাখ্যার পরিবর্তে। প্রত্যেক খ্রিস্টানকে ধর্মগ্রন্থে প্রবেশাধিকার দেওয়ার জন্য, সংস্কারের জন্য বাইবেলকে সংশ্লিষ্ট স্থানীয় ভাষায় অনুবাদ করা আবশ্যক করে তোলে। এমনকি প্রাথমিক মধ্যযুগে - ক্যাথলিক গির্জা শুধুমাত্র ল্যাটিন বাইবেলকে অনুমতি দেওয়ার আগে - বাইবেলের কিছু অংশ অ্যাংলো-স্যাক্সনে অনুবাদ করা হয়েছিল। এর পরে, উচ্চ মধ্যযুগে, ( মধ্য ইংরেজি ) বাইবেলের বইগুলির অনুবাদ তৈরি করা হয়েছিল, যা জন উইক্লিফ প্রায় ১৩৮০ সাল থেকে সংশোধন করেছিলেন এবং একটি সম্পূর্ণ বাইবেলে সংকলিত করেছিলেন। (প্রাথমিক) আধুনিক ইংরেজিতে বাইবেলের প্রথম অনুবাদ, ইভাঞ্জেলিক্যাল ধর্মতত্ত্ববিদ উইলিয়াম টিন্ডেলের টিন্ডেল বাইবেল অনুবাদ, কেজেবি প্রকাশের প্রায় ৮০ বছর আগে ১৫৩৪ সালে সম্পন্ন হয়েছিল। দুই বছর পরে, উইলিয়াম টিন্ডেল তার অনুবাদ এবং প্রকাশনার কাজের জন্য তার জীবন দিয়ে অর্থ প্রদান করেন। তার অনুবাদ, নিজের এবং তার উত্তরসূরিদের দ্বারা বেশ কয়েকবার সংশোধিত এবং পরিপূরক, আনুষ্ঠানিকভাবে নিষিদ্ধ ছিল, কিন্তু শেষ পর্যন্ত ১৫৩৮ সালে রাজা হেনরি অষ্টম কর্তৃক প্রদত্ত গ্রেট বাইবেলের ভিত্তি এবং রাজা জেমস বাইবেল ১৬১১-এর বিকাশের ভিত্তি তৈরি করে।
ইংরেজ গির্জা প্রাথমিকভাবে সরকারীভাবে অনুমোদিত " বিশপস বাইবেল " ব্যবহার করত, যা যদিও সাধারণ জনগণ খুব কমই ব্যবহার করেছিল। আরও জনপ্রিয় ছিল " জেনেভা বাইবেল ", যেটি জেনেভায় টাইন্ডেল অনুবাদের উপর ভিত্তি করে সংস্কারক জন ক্যালভিনের সরাসরি উত্তরসূরির অধীনে তার ইংরেজ অনুসারীদের জন্য। যাইহোক, তাদের পাদটীকাগুলি একটি ক্যালভিনিস্ট পিউরিটানিজমকে প্রতিনিধিত্ব করে যা রাজা জেমসকে খুব র্যাডিকাল বলে মনে করে। বিশেষ করে, জেনেভা বাইবেলের স্থিরভাবে রাজকীয় বিরোধী স্বর রাজা জেমস প্রথমের পক্ষে অসহনীয় ছিল, কারণ তিনি ঐশ্বরিক অধিকারের কঠোর সমর্থক ছিলেন। জেনেভা বাইবেলের অনুবাদকরা প্রায় চারশ বার রাজা শব্দটিকে অত্যাচারী হিসাবে অনুবাদ করেছেন - অত্যাচারী শব্দটি কেজেবিতে একবারও দেখা যায় না। তার প্রকল্পের জন্য, কিং জেমস ১৬০৪ সালে হ্যাম্পটন কোর্ট প্যালেসে একটি ধর্মসভা ডেকেছিলেন, যেখানে তিনি জনপ্রিয় জেনেভা বাইবেল প্রতিস্থাপনের জন্য একটি নতুন অনুবাদের প্রস্তাব করেছিলেন। অনুবাদকদের অ্যাংলিকান গির্জার শিক্ষা অনুসরণ করতে এবং বিতর্কিত পাদটীকা থেকে বিরত থাকতে বলা হয়েছিল। অন্যান্য জিনিসের মধ্যে, তিনি দাবি করেছেন:
অনুবাদটি ৪৭ জন পণ্ডিতদের দ্বারা করা হয়েছিল যা বেশ কয়েকটি কাজের দলে বিভক্ত ছিল। প্রতিটি দল একটি বাইবেলের অনুচ্ছেদে কাজ করেছিল, যেগুলি তখন একে অপরের সাথে সামঞ্জস্যপূর্ণ ছিল। কাজের দল ছিল:
সাহিত্যের মান
কেজেবির গদ্য এবং কবিতা উভয়ই ঐতিহ্যগতভাবে মূল্যবান; যাইহোক, প্রকাশনার পর থেকে ইংরেজি ভাষার বিবর্তন আধুনিক পাঠকের কাছে পাঠ্যটিকে প্রাচীন করে তুলেছে। সাধারণ ভাষাগত নিজেকে শব্দগুলি হল তুমি , তোমাকে , তোমার, তোমার, তোমার (২য়) ব্যক্তি একবচন তুমি, তুমি, তোমার; আধুনিক ইংরেজি ব্যবহার করে আপনি , আপনার , আপনাদের , আপনি স্বয়ং )। (তবে, অনুবাদে এমন একটি ভাষা ব্যবহার করা হয়েছে যা ১৬১১ সালের শুরুর দিকে অবশ্যই মহৎ এবং কাব্যিক শোনাত, আর দৈনন্দিন বক্তৃতার সাথে আর সঙ্গতিপূর্ণ ছিল না এবং ১৭ সালের প্রথম দিকে রক্ষণশীল বৈচিত্রগুলি বেছে নেওয়া হয়েছিল সেঞ্চুরি বেশ কয়েকটি পাশাপাশি ব্যবহার করা হয়েছে: উদাহরণস্বরূপ, তারা ধারাবাহিকভাবে ৩-এর প্রাচীন সমাপ্তি ব্যবহার করেছে। ক্রিয়াপদে উপস্থিত ব্যক্তি একবচন, -ইটিএইছ, যার সাথে সমাপ্তি -(ই)এস, যা আজ একমাত্র সাধারণ সমাপ্তি, ঘটেছে, উদাহরণস্বরূপ একই সময়ে শেক্সপিয়রের রচনাগুলিতে - সেখানে এটি প্রাধান্য ছিল। )
একটি ভাষাগত বিশেষত্ব হল অধিকারী জেনেটিভ ফর্মের ব্যবহার, যেমন খ. তার (প্রাণীর) রক্ত, যাকে মধ্য ইংরেজিতে এর রক্ত এবং আধুনিক ইংরেজিতে তার তার রক্ত বলা হবে। উইলিয়াম টিন্ডেলের কিছুটা পুরানো অনুবাদ, যেটি মধ্য ইংরেজি থেকে আধুনিক ইংরেজিতে রূপান্তরটি পুরোদমে তৈরি হয়েছিল, উহার রক্ত গঠন ব্যবহার করে এই সমস্যাটি রোধ করেছে, যা উভয় ভাষাতেই সম্ভব। কেজেবি অভিব্যক্তির এই গঠন অনুসরণ করেছিল, যা এখন "বাইবেলের" হিসাবে বিবেচিত হয়েছিল।
কিছু ক্ষেত্রে, যাইহোক, তার বা এর ব্যবহার করা হয়নি, তবে বিশেষ্যগুলিকে জার্মান ভাষার মতো একটি লিঙ্গ নির্ধারণ করা হয়েছিল, যাতে তাহার কখনও কখনও অনুমোদিত হয়: এবং আকাশের নক্ষত্রগুলি পৃথিবীতে পড়ল, যেমন একটি ডুমুর গাছ অসময়ে ডুমুর ফেলে দেয়, যখন "সে" প্রবল বাতাসে কেঁপে ওঠে। কাঁপছে (প্রকাশিত বাক্য ৬:১৩)।
কেজেবি-র অনুবাদকরা এমন অভিব্যক্তি ব্যবহার করতে দ্বিধা করেননি যা আজকে আপত্তিকর বলে বিবেচিত হয় যখন আক্ষরিক অনুবাদের প্রয়োজন হয় (১ স্যামুয়েল ২৫:২২: সুতরাং ডেবিডের শত্রুদের প্রতিও ঈশ্বরের কাজ কর, যদি আমি প্রাচীরের আলোতে প্রাচীরের সাথে প্রস্রাব করে তার সমস্ত কিছু ছেড়ে দিই৷ )। এই ধরনের ক্ষেত্রে, প্রায় সমস্ত আধুনিক ইংরেজি বাইবেল (এবং বেশিরভাগ জার্মান বাইবেল) ইউফেমিসম্যান ব্যবহার করে যা শুধুমাত্র মূল পাঠ্যের সাথে অসম্পূর্ণভাবে সঙ্গতিপূর্ণ। ১৯০৫ থেকে ফ্রাঞ্জ ইউজেন শ্লাচটারের মিনিয়েচার বাইবেল এবং ১৯৫১ সালের সংশোধনের পাশাপাশি জুরিখ বাইবেলেও এই অনুবাদ রয়েছে।
অনুবাদকরা ওল্ড টেস্টামেন্টের জন্য ম্যাসোরেটিক টেক্সট এবং নিউ টেস্টামেন্টের জন্য রটারডামের ইরাসমাস দ্বারা প্রকাশিত টেক্সটাস রিসেপ্টাস ব্যবহার করেছেন। তারা পাঠ্যটি খুব ঘনিষ্ঠভাবে অনুবাদ করতে পেরেছিল; যে শব্দগুলি মূল পাঠ্যটিতে উপস্থিত ছিল না, কিন্তু শুধুমাত্র উহ্য, বর্গাকার বন্ধনী বা তির্যক দ্বারা চিহ্নিত করা হয়েছিল, গোথিক ধারাবাহিক পাঠ্যের মধ্যে অ্যান্টিকা দ্বারা প্রাথমিক সংস্করণে। নিউ টেস্টামেন্টে, অনুবাদটি খুব কমই আপত্তিজনক। ওল্ড টেস্টামেন্টে, অনুবাদের অনেক রূপ দেখায় যে অনুবাদকরা শুধুমাত্র হিব্রু শব্দভান্ডার এবং হিব্রু ব্যাকরণের কাঠামো অসম্পূর্ণভাবে বুঝতে পেরেছিলেন - খ্রিস্টান হিব্রু অধ্যয়ন এখনও শৈশবকালে ছিল।
ব্যয়
কেজেবি এর নতুন সংস্করণগুলি নিম্নলিখিত বিন্দুগুলিতে প্রথম সংস্করণ থেকে পৃথক:
আধুনিক সংস্করণগুলি ১৭৬৯ সালে অক্সফোর্ড বিশ্ববিদ্যালয় দ্বারা প্রকাশিত পাঠ্যের উপর ভিত্তি করে তৈরি করা হয়েছে, যা মূল শব্দগুলিকে তির্যক দ্বারা চিহ্নিত করেছে এবং কিছু ভুল ছাপ এবং অভিব্যক্তি সংশোধন করেছে যা সেই সময়ে ইতিমধ্যেই অনাক্রমিক ছিল। অন্যদিকে, যে অভিব্যক্তিগুলি ১৭৬৯ সালের পরে অস্বাভাবিক হয়ে ওঠে তা কেজেবি-র সর্বশেষ সংস্করণগুলিতেও পাওয়া যেতে পারে।
চার্চ অফ জেসাস ক্রাইস্ট অফ ল্যাটার-ডে সেন্টস (সাধারণত " মর্মনস " নামে পরিচিত) একটি সংস্করণ প্রকাশ করেছে যাতে গির্জার প্রতিষ্ঠাতা জোসেফ স্মিথের বাইবেলের পাঠ্য পরিবর্তনের পাদটীকা এবং বুক অফ মরমন এবং এর অন্যান্য ধর্মগ্রন্থের উল্লেখ রয়েছে এবং একটি সংস্করণও রয়েছে। বাইবেলের একটি খণ্ডে মর্মনের বই এবং এই গির্জায় পাওয়া অন্যান্য ধর্মগ্রন্থের সাথে।
বিদ্বেষপূর্ণ বাইবেল
১৬৩১ এর একটি সংস্করণে দশটি আদেশে একটি গুরুতর ভুল ছাপ রয়েছে: আপনি ব্যভিচার করবেন না তার পরিবর্তে এটি বলা হয়েছে যে আপনি ব্যভিচার করবেন। চার্লস প্রথম, যিনি সম্মানিত রাজকীয় মুদ্রাকর রবার্ট বার্কার এবং মার্টিন লুকাসের কাছ থেকে ১০০০ অনুলিপির একটি সংস্করণের আদেশ দিয়েছিলেন, তিনি ক্ষুব্ধ হয়েছিলেন এবং ইতিমধ্যেই জারি করা অনুলিপিগুলি (মুদ্রণের কয়েক মাস পর পর্যন্ত ত্রুটিটি আবিষ্কৃত হয়নি) সংগ্রহ করে পুড়িয়ে দিয়েছিলেন। মাত্র কয়েকটি অনুলিপি এটি থেকে রক্ষা পেয়েছে এবং বিদ্বেষপূর্ণ বাইবেল হিসাবে পরিচিত এবং লোভনীয় সংগ্রাহকের অনুচ্ছেদ। আজও পনেরটি পরিচিত নমুনা রয়েছে, যার মধ্যে দুটি ব্যক্তিগত মালিকানাধীন। একটি ভালভাবে সংরক্ষিত উদাহরণ ২০২০ সালে নিলামে ৯৯,৫০০ ডলার পেয়েছে। মুদ্রাকরদের একটি খুব কষ্টসাধ্য ৩০০ ইঊরো জরিমানা করা হয়েছে এবং তারা তাদের অনুমতিপত্র হারিয়েছে।
অভ্যর্থনা
যদিও কেজেবি অ্যাংলিকান গির্জার দাপ্তরিক বাইবেল হিসাবে বিশপের বাইবেল প্রতিস্থাপন করার উদ্দেশ্যে করা হয়েছিল, তবে কোনও স্পষ্ট আইন জানা যায় না। তথাপি উপাসনায় কেজেবি প্রাধান্য পেয়েছে।
জনসংখ্যার বিস্তৃত অংশ দীর্ঘদিন ধরে জেনেভা বাইবেলকে পছন্দ করেছিল; ইংরেজ গৃহযুদ্ধ পর্যন্ত এটি ব্যবহৃত ছিল। তারপরে, এর ব্যবহার রাজনৈতিকভাবে সমস্যাযুক্ত বলে বিবেচিত হয়েছিল, কারণ এটি পিউরিটানিজম এর অতীত যুগের প্রতিনিধিত্ব করে। কেজেবি ব্যাপক বিতরণ এবং জনপ্রিয়তা অর্জন করেছে।
শেষ ১৯ শতকের শেষের দিকে, কিং জেমস সংস্করণে প্রথমবারের মতো আবার প্রতিযোগিতা হয়েছিল। নিউ টেস্টামেন্ট ১৮৮১ সালে এবং ওল্ড টেস্টামেন্ট ১৮৮৫ সালে তথাকথিত সংশোধিত সংস্করণে আবির্ভূত হয়েছিল। নিউ টেস্টামেন্টে, এটি মূলত ওয়েস্টকট এবং হর্টের মূল গ্রীক দ্য নিউ টেস্টামেন্টের গ্রীক পাঠের উপর ভিত্তি করে। খুব অনুরূপ, কিন্তু অভিন্ন নয়, আমেরিকান স্ট্যান্ডার্ড সংস্করণ, যা ১৯০০ এবং ১৯০১ সালে প্রকাশিত হয়েছিল।
বাইবেলের আধুনিক অনুবাদগুলি কখনও কখনও নতুন পাণ্ডুলিপির সন্ধানের উপর ভিত্তি করে উৎস পাঠগুলি ব্যবহার করে। এর ফলে কেজেবি এবং নতুন অনুবাদের মধ্যে বিষয়বস্তুর কিছু পার্থক্য দেখা দেয়; এগুলিকে সংখ্যালঘু রক্ষণশীল খ্রিস্টানরা দেখে এবং প্রত্যাখ্যান করে, বিশেষ করে মার্কিন যুক্তরাষ্ট্রে, "সত্য" বাইবেলের মিথ্যা হিসাবে। অ্যাংলো-স্যাক্সন বিশ্বে কিং জেমস অনলি মুভমেন্ট নামে কিছু বৃত্ত রয়েছে যা শুধুমাত্র কিং জেমস বাইবেলকে স্বীকৃতি দেয়। এই অনুসারীদের একটি অংশ শুধুমাত্র এই অনুবাদটিকে ঈশ্বরের অনুপ্রাণিত বাক্য হিসাবে গ্রহণ করে। যাইহোক, বেশিরভাগ আমেরিকান রক্ষণশীল প্রতিবাদীরা আজ বাইবেলের নতুন আন্তর্জাতিক সংস্করণ ব্যবহার করে, একটি তুলনামূলকভাবে বিনামূল্যে আধুনিক অনুবাদ। উপরন্তু, " নতুন কিং জেমস সংস্করণ " (এনকেজেভি, প্রথম সংস্করণ ১৯৮২) সেখানে খুবই জনপ্রিয়, যা কেজেবি-এর বাক্যের ক্রম ধরে রেখেছে, যা আজকে কখনও কখনও অপরিচিত, শুধুমাত্র আধুনিক শব্দগুলির সাথে অস্বাভাবিক শব্দ প্রতিস্থাপন করে এবং কয়েকটি শব্দের মধ্যে একটি। টেক্সট প্রেসক্রিপশন সংশোধন করা হয়েছে পরে এন টি বর্তমান বাইবেল অনুবাদ।
কিং জেমস বাইবেলের সাহিত্যিক গুণমান এবং ভাষাগত প্রভাবের অর্থ হল বাহাইতুম, শোঘি এফেন্দির পর থেকে ইংরেজিতে বাহাউল্লাহর লেখার অনুবাদগুলি কিং জেমস বাইবেলের শৈলীর উপর ভিত্তি করে।  একটি লুকানো শব্দের এই অনুবাদ একটি উদাহরণ হিসাবে পরিবেশন করতে পারে:
গ্রহস্বত্ব
যুক্তরাজ্যে, কেজেবি স্থায়ী রাষ্ট্রীয় গ্রহস্বত্ব সাপেক্ষে; এটি মূলত প্রতিষ্ঠিত গির্জার একটি সরকারী দলিল হিসাবে তাদের স্থায়ী সুরক্ষার অধীনে রাখার জন্য। তাই ব্রিটিশ সংস্করণগুলির জন্য সরকার বা অক্সফোর্ড বা কেমব্রিজের বিশ্ববিদ্যালয়গুলির কাছ থেকে অনুমোদনের প্রয়োজন হয় যা মুদ্রণের অধিকার রাখে। টীকাযুক্ত বাইবেল এই সুরক্ষার আওতায় পড়ে না। অন্যান্য সমস্ত রাজ্যে, কেজেবি সর্বজনীন ডোমেনে রয়েছে, তাই এটি যে কোনও উপায়ে যে কেউ ব্যবহার করতে পারে।
মধুমিতা সরকার
মধুমিতা সরকার (জন্ম: ২৬ অক্টোবর ১৯৯৪) একজন ভারতীয় বাঙালি অভিনেত্রী। তিনি বোঝেনা সে বোঝেনা টেলিভিশন ধারাবাহিককে পাখি ঘোষ এবং কুসুম দোলায় ডক্টর ইমন মুখার্জির প্রধান চরিত্রে অভিনয়ের জন্য পরিচিত। তিনি তার বাণিজ্যিক ও সমালোচকদের সফল সিনেমা 'চিনি'-এর জন্য সবচেয়ে জনপ্রিয়।
কর্মজীবন
তিনি যাদবপুর বিশ্ববিদ্যালয় থেকে দর্শন শাস্ত্রে অনার্স করেন।তিনি মূলত বোঝেনা সে বোঝেনা টেলিভিশন ধারাবাহিকের পাখি, কেয়ার করি নার "জুনি" ও কুসুম দোলার "ইমন" চরিত্রের জন্য পরিচিতি। এছাড়া তিনি মডেলিং ও করেছেন।
ব্যক্তিজীবন
২০১৫ সালের জুলাইয়ে তিনি পরিচালক, প্রযোজক ও অভিনেতা সৌরভ চক্রবর্তীকে বিয়ে করেন। ২০১৯ সালে তাদের বিবাহ বিচ্ছেদ হয়।
র‌্যাচেল হেহো ফ্লিন্ট ট্রফি
র‌্যাচেল হেহো ফ্লিন্ট ট্রফি হল ইসিবি পরিচালিত মহিলাদের একদিনের ক্রিকেট প্রতিযোগিতা। এটি ইংল্যান্ডের প্রাক্তন অধিনায়িকা র‌্যাচেল হেহো ফ্লিন্ট-এর স্মরণে নামাঙ্কিত, যিনি ২০১৭ সালে পরলোকগমন করেন।
এটি বর্তমানে শার্লত এডওয়ার্ডস কাপ (২০ ওভার) ও দ্য হান্ড্রেড লিগের পাশাপাশি অনুষ্ঠিত ব্রিটিশ মহিলা ক্রিকেট প্রতিযোগিতা।
দল
নিম্নলিখিত দলগুলি শার্লত এডওয়ার্ডস কাপে অংশগ্রহণ করে:
দ্গে-'দুন-ত্শুল-খ্রিম্স
দ্গে-'দুন-ত্শুল-খ্রিম্স (১৭৪৪-১৮০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ষট্টিতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
দ্গে-'দুন-ত্শুল-খ্রিম্স ১৭৪৪ খ্রিষ্টাব্দে তিব্বতের খাম্স অঞ্চলে র্গ্যাল-থাং নামক স্থানে জন্মগ্রহণ করেন। তার পিতার নাম ছিল ব্স্কাল-ব্জাং-স্ক্যাব্স  এবং মাতার নাম ছিল দোন-গ্রুব-দ্পাল-'দ্জোম । তেরো বছর বয়সে তিনি দ্গা'-ল্দান বৌদ্ধবিহারে শিক্ষালাভের উদ্দেশ্যে ভর্তি হলে ব্লো-ব্জাং-স্ব্যিন-পা  নামক বৌদ্ধ লামা তাকে শিক্ষার্থীর শপথ প্রদান করেন। পঁচিশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন। ১৭৭৭ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮৩ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন। ১৭৯১ খ্রিষ্টাব্দে তাকে ছোস-'খোর-র্গ্যাল  বৌদ্ধবিহারের প্রধানের দায়িত্ব প্রদান করা হয়। ১৭৯৪ খ্রিষ্টাব্দে তিনি 'জাম-দ্ব্যাংস-স্মোন-লাম  নামক লামার সাথে চিং সম্রাট চিয়ানলোংয়ের দর্শন করতে বেজিং যান। ১৭৯৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান পদে ও তারপরেই দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের পদে অধিষ্ঠিত হন। ১৮০১ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ষট্টিতম প্রধানের দায়িত্ব লাভ করেন এবং সাত বছর এই পদে থাকেন।
খাদুর সাহিব লোকসভা কেন্দ্র
খাদুর সাহিব লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ২০০৮ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেস জসবীর সিং গিল। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে ২০০৮ সালে খাদুর সাহিব লোকসভা কেন্দ্রটি অস্তিত্ব লাভ করে।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর খাদুর সাহিব লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্র গুলির সমন্বয়ে গঠিত: বর্তমানে খাদুর সাহেব লোকসভা কেন্দ্রটি ৯ টি বিধানসভা যেমন- জান্দিয়ালা, টার্ন টারান, খেম করণ, পাট্টি, খাদুর সাহিব, বাবা বাকালা, কপুরথলা, সুলতানপুর লোধি, জিরা।
সীমানা পুননির্ধারণের পূর্বে, কপুরথলা ও সুলতানপুর লোধি বিধানসভা কেন্দ্রগুলি জলন্ধর লোকসভা কেন্দ্রের অন্তর্গত ছিল, জিরা বিধানসভা কেন্দ্রটি ফিরোজপুর লোকসভা কেন্দ্রের অন্তর্গত ছিল এবং জান্দিয়ালা, পাট্টি, খাদুর সাহিব এবং টার্ন টারান বিধানসভা কেন্দ্রগুলি টার্ন টারান লোকসভা কেন্দ্রের অন্তর্গত ছিল। সীমানা পুননির্ধারণের ফলে ২০০৮ সালে খেম করণ বিধানসভা আসনটি তৈরি হয়েছিল।
২১ নং টার্ন টারান বিধানসভা কেন্দ্রটি ভারতের পাঞ্জাব রাজ্যের টার্ন টারান জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ডা. ধরমবীর অগ্নিহোত্রি।
২২ নং খেম করণ বিধানসভা কেন্দ্রটি ভারতের পাঞ্জাব রাজ্যের টার্ন টারান জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুখপাল সিং ভুল্লার।
২৩ নং পাট্টি বিধানসভা কেন্দ্রটি ভারতের পাঞ্জাব রাজ্যের টার্ন টারান জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের হারমিন্দর সিং গিল।
২৪ নং খাদুর সাহিব বিধানসভা কেন্দ্রটি ভারতের পাঞ্জাব রাজ্যের টার্ন টারান জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রমনজিৎ সিং সাহোটা সিকি।
২৮ নং সুলতানপুর লোধি বিধানসভা কেন্দ্রটি ভারতের পাঞ্জাব রাজ্যের কপুরথলা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের নভতেজ সিং চিমা।
৭৫ নং জিরা বিধানসভা কেন্দ্রটি ভারতের পাঞ্জাব রাজ্যের ফিরোজপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের কুলবীর সিং।
রায়গড় জেলা, ছত্তিশগড়
রায়গড় জেলা ভারতের ছত্তিসগড় রাজ্যর একটি জেলা। রায়গড় শহর জেলার সদর শহর। জেলার কথ্য ভাষা ছত্তিশগড়ি, ওড়িয়া এবং হিন্দি । রেলপথ এবং শিল্প বিকাশের কারণে এখানে সমগ্র ভারত থেকে বিভিন্ন মানুষজন বসতি স্থাপন করেছেন। তফসিলি উপজাতি, ওড়িয়া, মারোয়ারি, বাঙালি, তেলুগু, মারাঠি, খ্রিস্টান, মুসলিম, গুজরাটি, পাঞ্জাবি, বিহারী এবং আরও অনেক সম্প্রদায়ের বিশাল জনগোষ্ঠী এখানে বাস করছে। এককথায় রায়গড় শহরটির প্রকৃতি বহুজাতিক।
রায়গড়, শক্তি, সারণগড়, উদয়পুর এবং জশপুর দেশীয় রাজ্যগুলি একত্রিত করে জেলাটি গঠিত হয়েছিল। জশপুর এখন একটি পৃথক জেলা। শক্তি এখন রায়গড় জেলার অংশ নয়।
এটি ছত্তিসগড়ের একটি শিল্প জেলা হিসাবে দ্রুত বর্ধমান। ভারতের প্রাচীনতম পাটকলগুলির মধ্যে একটি এখানে অবস্থিত, মোহন পাট কল; এটিই ছিল ছত্তিশগড় এবং তদানীন্তন অবিভক্ত মধ্যপ্রদেশের একমাত্র পাটকল। রায়গড় দেশের ইস্পাত ও বিদ্যুতের অন্যতম প্রধান উত্পাদনকারী। এখানে অনেকগুলি ইস্পাত এবং বিদ্যুৎ কেন্দ্র যেমন জেএসপিএল, এমএসপি, মনেট স্টিল এবং অন্যান্য অনেক ছোট এবং মাঝারি উত্পাদনকারী রয়েছে। এখানে শিল্পের বিস্তৃতি বোঝাতে একটি তথ্য্যই বোধহয় উপযুক্ত - যে রায়গড় জেলার প্রতিদিনের কয়লার প্রয়োজন প্রায় ২০,০০০ টন।
১ রায়গড়
২ সারণগড়
৩ উদয়পুর (ধরমজাইগড়)
৪ বড়মকেলা
৫ খারসিয়া
৬ পুসুর
৭ লাইলঙ্গা
৮।তমনার
৯। ঘড়ঘোদা
ভাষা
ভারতের ২০১১ সালের জনগণনা অনুযায়ী, জেলার ৮৪.৪০% জনগণ হিন্দি, ৯.৫২% ওড়িয়া, ৪.০৪% কুরুখ এবং ০.৮১% বাংলা তাদের প্রথম ভাষা হিসাবে নিবন্ধন করেছিলেন।
এখানে কথ্য ভাষাগুলির মধ্যে আসুরি অন্তর্ভুক্ত, যা একটি অস্ট্রো- এশীয় ভাষা এবং মাত্র ১৭০০০ লোক এই ভাষায় কথা বলেন।
সংবেদনশীলতা ও নির্দিষ্টতা
চিকিৎসাবিজ্ঞানে কোনও রোগনির্ণায়ক পরীক্ষা বা বাছাই পরীক্ষার নির্ভরযোগ্যতা অনেকাংশে সেটির সংবেদনশীলতা ও নির্দিষ্টতার উপরে নির্ভর করে।
সংবেদনশীলতা
কোনও রোগনির্ণায়ক পরীক্ষা বা বাছাই পরীক্ষার সংবেদনশীলতা (Sensitivity) বলতে কোনও রোগে আক্রান্ত অনেকগুলি ব্যক্তিদের মধ্যে উক্ত পরীক্ষাটি শতকরা সর্বোচ্চ কতজন ব্যক্তিকে সঠিকভাবে রোগাক্রান্ত (সত্য ইতিবাচক ফলাফল) হিসেবে শনাক্ত করতে পারে, সেই নির্ভরযোগ্যতার পরিমাপকে বোঝায়। অর্থাৎ একটি পরীক্ষা সমস্ত ইতিবাচক ফলাফলের যে ভগ্নাংশটি শনাক্ত করতে পারে, সেটিকে শতকরা হারে প্রকাশ করলে পরীক্ষাটির সংবেদনশীলতা পাওয়া যায়। সংবেদনশীলতাকে সত্য ইতিবাচক ফলাফলের হারও বলা হয়। যেমন যদি ১০০ জন ব্যক্তির মধ্যে ৯০ জন রোগে আক্রান্ত হয়, কিন্তু পরীক্ষার মাধ্যমে এদের মধ্যে ৮০ জনকে যদি সঠিকভাবে রোগাক্রান্ত হিসেবে শনাক্ত করা যায়, তাহলে সমস্ত ইতিবাচক ফলাফল হল ৯০, সত্য ইতিবাচক ফলাফল হল ৮০ এবং পরীক্ষাটির সংবেদনশীলতা হল (৮০/৯০) = ৮৮.৮৮ %। অন্যদিকে (৯০-৮০) = ১০ জন ব্যক্তি প্রকৃতপক্ষে রোগাক্রান্ত হলেও তাদের জন্য ঐ পরীক্ষাতে মিথ্যা নেতিবাচক ফলাফল আসবে। সুতরাং এক্ষেত্রে (১০/৯০) = ১১.১১ % রোগাক্রান্ত ব্যক্তির ক্ষেত্রে পরীক্ষাটি মিথ্যা নেতিবাচক ফলাফল প্রদান করবে। যদি কোনও পরীক্ষার সংবেদনশীলতা কম হয়, তাহলে মিথ্যা নেতিবাচক ফলাফল অনেক বেশি হবে, অর্থাৎ রোগ থাকলেও অনেক ব্যক্তিকে রোগমুক্ত দেখাবে। পরীক্ষার সংবেদনশীলতা যত বেশি হবে, মিথ্যা নেতিবাচক ফলাফলের শতকরা হার তত কম হবে। তাই একটি পরীক্ষাকে নির্ভরযোগ্য হতে হলে এর সংবেদনশীলতা অনেক উচ্চ হতে হয়, অর্থাৎ মিথ্যা নেতিবাচক ফলাফল খুব কম হতে হয়।
একটি পরীক্ষার সংবেদনশীলতা কোনও ব্যক্তির দেহে রোগের উপস্থিতি বাতিল বা নাকচ করে দেওয়ার জন্য উপকারী একটি পরিমাপ। কেননা যদি কোনও পরীক্ষা ১০০% সংবেদনশীল হয় এবং যদি একজন ব্যক্তির ক্ষেত্রে পরীক্ষার ফলাফল নেতিবাচক হয়, তাহলে এটা নিশ্চিতভাবে বলা যাবে যে ব্যক্তিটির আলোচ্য রোগ নেই, কারণ ১০০% সংবেদনশীল পরীক্ষার ক্ষেত্রে কোনও মিথ্যা নেতিবাচক ফলাফল হয় না। তবে ১০০% সংবেদনশীল পরীক্ষাও কম-বেশি মিথ্যা ইতিবাচক ফলাফল দিতে পারে, অর্থাৎ কোনও ব্যক্তি রোগাক্রান্ত না হলেও ইতিবাচক ফলাফল দিতে পারে।
নির্দিষ্টতা
কোনও রোগনির্ণয় পরীক্ষা বা বাছাই পরীক্ষার নির্দিষ্টতা (Specificity) বলতে কোনও রোগে আক্রান্ত নয়, এমন অনেকগুলি ব্যক্তির মধ্যে উক্ত পরীক্ষাটি শতকরা সর্বোচ্চ কতজন ব্যক্তিকে সঠিকভাবে রোগমুক্ত (সত্য নেতিবাচক ফলাফল) হিসেবে শনাক্ত করতে পারে, সেই নির্ভরযোগ্যতার পরিমাপকে বোঝায়। অর্থাৎ একটি পরীক্ষা সম্ভাব্য সমস্ত নেতিবাচক ফলাফলের যে ভগ্নাংশটি শনাক্ত করতে পারে, সেটিকে শতকরা হারে প্রকাশ করলে পরীক্ষাটির নির্দিষ্টতা পাওয়া যায়। নির্দিষ্টতাকে সত্য নেতিবাচক ফলাফলের হারও বলা হয়।
যেমন যদি ১০০ জন ব্যক্তির মধ্যে ১০ জন রোগে আক্রান্ত না হয়, কিন্তু পরীক্ষার মাধ্যমে এদের মধ্যে ৮ জনকে যদি সঠিকভাবে রোগমুক্ত হিসেবে শনাক্ত করা যায়, তাহলে সম্ভাব্য সমস্ত নেতিবাচক ফলাফল হল ১০, সত্য নেতিবাচক ফলাফল হল ৮, এবং পরীক্ষাটির নির্দিষ্টতা (৮/১০) = ৮০ % । অন্যদিকে (১০-৮) = ২ জন ব্যক্তি প্রকৃতপক্ষে রোগমুক্ত হলেও তাদের জন্য ঐ পরীক্ষাতে মিথ্যা ইতিবাচক ফলাফল আসবে। সুতরাং এক্ষেত্রে (২/১০) = ২০% রোগমুক্ত ব্যক্তির ক্ষেত্রে পরীক্ষাটি মিথ্যা ইতিবাচক ফলাফল প্রদান করবে। যদি কোনও পরীক্ষার নির্দিষ্টতা কম হয়, তাহলে মিথ্যা ইতিবাচক ফলাফল অনেক বেশি হবে, অর্থাৎ রোগ না থাকলেও অনেক ব্যক্তিকে রোগাক্রান্ত দেখাবে। পরীক্ষার নির্দিষ্টতা যত বেশি হবে, মিথ্যা ইতিবাচক ফলাফলের শতকার হার তত কম হবে। একটি ভালো পরীক্ষার নির্দিষ্টতা তাই অনেক উচ্চ হতে হয়, অর্থাৎ মিথ্যা ইতিবাচক ফলাফল খুব কম হতে হয়।